Author: Peter
Last saved by: Nora Vidova
Company: Hewlett-Packard Company

Z á p i s n i c a 
z pracovného rokovania výkonnej rady
konaného dňa 21.júla 2013 

Miesto konania: Belkam Ranč, Bystrička 

Prítomní : J.Balla, K.Beláň, V. Beláňová, B. Šablatúra, K. Starovecká, M. Jablonická, P. Šimek
Prizvaná : A. Šáryová, Zelenayová

 Program: 	1. Prehľad finančných operácii máj – júl 2013 / Balla /
		2. Zhodnotenie uskutočnených pretekov v 2013
		3. SEP
                        4. Snem SAWRR 2013
                        5. Diskusia

Rokovanie otvoril a viedol p. Balla J.

K bodu 1 :  Prehľad finančných operácii máj – júl 2013
        Správu podal p. Balla – viď. Príloha

K bodu 2 :  Zhodnotenie uskutočnených pretekov v 2013
         Správu podal p. Balla
Galanta  :
-	do budúcna zabezpečiť aby bol vstup na podujatie SAWRR  pre členov SAWRR  voľný a bezproblémový, t.z. informovať pomocný personál
-	Chýbala propagácia SAWRR priamo na akcii – vlajky, logá, banery ....
-	Vyhodnocovanie súťaží – lepšie zorganizovať odovzdávanie pohárov a stužiek
-	Dodržiavať bezpečnostné pravidlá aby sa predišlo takým úrazom ako sa stal v aréne
-	Úraz – všetci pomocníci v aréne musia byť na koňoch
         -doplniť pravidlá – ako sa môže teľa  lasovať – presný návrh sa pripraví na snem
          -rozhodcovia môžu neovládateľné kone vylúčiť z danej triedy
Slovenská Lupča :
-	Príliš veľa štartov na jeden deň
-	Prehodnotiť veľkosť arény v nadväznosti na jej vhodnosť pre jednotlivé disciplíny – najmä barely a pole bending
-	S vyššie uvedeným súvisí znova podcenenie bezpečnosti jazdcov a koní – pád E. Duraiovej
-	Zabezpečiť priestory pre kanceláriu aby mohla v kľude  pracovať

Polomka : 
-	Plusom sú dobudované boxy, tradícia pretekov
-	Mínusom šmykľavý povrch
-	Usporiadateľ, resp. všetci usporiadatelia si musia do budúcna dohodnúť rozhodcovský zbor sami / kto, kedy, za koľko /. SAWRR im poskytne zoznam ľudí aj s kontaktmi.

Briežky : 
-	Tento rok ešte nerobili preteky pod SAWRR, ale kedže do budúcna majú o to záujem bol p. Balla preveriť ich pripravenosť. Zhodnotil ju ako veľmi dobrú – vhodná aréna, pekný areál s možnosťou slušného ustajnenie koní, dobré ceny, ochota a pripravenosť sa ešte zlepšovať. Štartovalo tu 45 dvojíc. Chcú zatiaľ robiť len rýchlostky.

Nýrovce : 
-	Zabezpečiť vyhovujúcejšie priestory pre kanceláriu a rozhodcovskú tribúnu ak je pretek na vonkajšej aréne. To platí pre všetkých usporiadateľov.

K bodu 3 : SEP
     
Boli predložené propozície na pripomienkovanie. Treba viac komunikovať s maďarskou stranou, ak bude mať niekto možnosť bolo by dobré ísť areál pozrieť.
Na internete www.kunos.hu , www.mecinfo2013.com 

K bodu 4 : Snem SAWRR 2013 

-	Zistiť možnosti konania snemu – t.j. vhodné, repre priestory kedže ide o 20 výročie založenia SAWRR, kapacitu, termín najlepšie 30.11. alebo 7.12., cenu.
Šimek – preveriť Nitru
Balla – preveriť B. Bystricu
Beláň – preveriť Martin
-	Hľadať materiály z histórie SAWRR
-	Urobiť zoznam pozvaných hostí – zatiaľ boli navrhnutí : p. Holý, p. Salaj, p. Merva, p. Hric, p. Deák, p. Pačes, p. Cigáneková, p. Pandula – zoznam sa bude priebežne dopĺňať. Navrhlo sa udeliť im ocenenia

K bodu 5 :  Diskusia 

-	K. Starovecká – štartovné čísla ktoré sa začali používať sú malé, zle čitateľné, skrátka nevyhovujúce. Odsúhlasilo sa že L. Ondriašová vyrobí nové čísla pre túto sezónu – zalaminátované. Ak sa tento materiál neosvedčí na rok sa vyrobia nové z vyhovujúcejšieho materiálu.
-	K. Starovecká – SZVJ. Odsúhlasilo sa, že pre tento rok zostávajú v platnosti ako doposiaľ- t.z. že všetci, ktorí robili skúšky  po roku 2008 si musia robiť aj westernovú časť. Navrhla pouvažovať aj o zrušení SZVJ, s čím väčšina rady zatiaľ nesúhlasila. Pre budúci rok sa o tom rozhodne na sneme, aj v súvislosti so zotrvaním SAWRR v SJF.
-	M. Jablonická – vyslovila sklamanie z odsúhlasenia zmeny pravidiel VR /12za :4 proti / týkajúcich sa počtu štartov / Jazdec smie štartovať v jednej disciplíne viackrát, vždy však na inom koni, kôň môže v jednej disciplíne štartovať s rôznymi jazdcami maximálne 3x. V prípade viditeľnej únavy môže byť zo súťaže tento kôň vylúčený na základe rozhodnutia usporiadateľa, rozhodcu, alebo veterinára./
Upozornila, že do budúcna z toho môžu vnikať ďalšie problémy a na to, že organizácia by mala stáť na strane koní.

-	K. Beláň – informoval o stave prípravy novej stránky SAWRR – do 2 týždňov by mal byť návrh dokončený. Vybavil sponzorsky od fi RAJO výrobu ďalších tričiek.

Termín ďalšej výkonnej rady – M SR v Galante – sobota 7.9.2013

Zapísal :  P. Šimek